stanford-oval/wikipedia huggingface dataset:
דברה וינגר
ביוגרפיה

וינגר נולדה בקליבלנד הייטס, אוהיו שבארצות הברית למשפחה יהודית-אורתודוקסית. אביה היה סוחר של בשר כשר, ובגיל צעיר עברה משפחתה לקליפורניה, שם החלה אהבתה למשחק. בגיל 17 התנדבה מספר חודשים בישראל - בקיבוץ בית זרע שבעמק הירדן. לאחר שובה לארצות הברית החלה ללמוד קרימינולוגיה בקולג', בטרם נפגעה באורח קשה בתאונת דרכים. וינגר סבלה מדימום תוך-גולגולתי ובמשך קרוב לשנה הייתה עיוורת ומשותקת באופן חלקי. באותה תקופה התגבשה בה ההחלטה להפוך לשחקנית.
קריירה

אחד מתפקידיה הראשונים היה בסדרת הטלוויזיה "אשת חיל", בה שיחקה במשך שנתיים את האחות הצעירה של הגיבורה הראשית. תפקידה הראשי הראשון בקולנוע היה בסרט קאובוי עירוני, מ-1980, שם שיחקה לצדו של ג'ון טרבולטה. ב-1982 כיכבה לצדו של ריצ'רד גיר בסרט קצין וג'נטלמן, תפקיד עליו הייתה מועמדת לראשונה לפרס אוסקר לשחקנית הטובה ביותר. ב-1983 הייתה מועמדת פעם נוספת לאוסקר על תפקידה בסרט תנאים של חיבה, ובפעם השלישית ב-1993 על משחקה בסרט ארץ הצללים, לצדו של אנתוני הופקינס. בשנת 1987 שיחקה בקומדיה של אלן רודולף "זיווג משמיים" לצד אלן בארקין.
בשנת 1995, לאחר משחקה בתפקיד הראשי בקומדיה הרומנטית תשכחי את פריז, יחד עם בילי קריסטל, עזבה וינגר את תעשיית הקולנוע, ובמשך למעלה משש שנים לא הופיעה בתפקיד נוסף. על תקופת היעדרות זו יצרה השחקנית ובמאית הקולנוע, רוזנה ארקט, את סרטה הדוקומנטרי "מחפשת את דברה וינגר", שיצא ב-2002, ובו מתוארים קשיי שחקניות מבוגרות בתעשיית הקולנוע האמריקאית באמצעות סדרת ראיונות עם כוכבות קולנוע. וינגר, שהתראיינה אף היא לסרט, סיפרה בו כי עזבה את הקריירה לצורך טיפוח חייה האישיים. בשנת 2001 חזרה לשחק, בסרט שהפיקה עם בעלה, "אהבה רעה" (Big Bad Love), ומאז השתתפה בסרטי קולנוע וטלוויזיה נוספים בהם הסרטים "מת על ההספד" בכיכובה של זואי דשנל, ו-"רייצ'ל מתחתנת".
בשנת 2010 גילמה את פרנסיס בסדרת הדרמה האמריקאית "בטיפול" ברשת HBO, אשר מבוססת על סדרת ישראלית באותו שם מאת חגי לוי.
בשנת 2014 שיחקה לצד גארט ורינג, דסטין הופמן וקתי בייטס בסרט הקולנוע, "נער מקהלה".
בשנת 2016 החלה לככב בסדרת הטלוויזיה הקומית של רשת נטפליקס "החווה" בתור מגי בנט, אימם של קולט ורוסטר (אשטון קוצ'ר ודני מסטרסון).
בשנת 2017 שיחקה בסרטו של עזאזל ג'ייקובס "זוג אוהבים".
בשנת 2018 הצטרפה לקאסט העונה השנייה של סדרת הדרמה "פטריוט" בפריים וידאו.
בשנת 2020 שיחקה בסרטה של מירנדה ג'ולי "קג'יליונר" בכיכובה של אוון רייצ'ל ווד.
בשנת 2021 החלה לגלם את רות קורמן, אימו של ג'וש (ג'וזף גורדון-לוויט) בסדרה "מר קורמן" של רשת Apple TV plus.
בשנת 2024 הופיעה בעונה השנייה של הסדרה נאשמים בפרק 5 בתור מרגו, אשה מבוגרת שמתאהבת במורה הריקוד הצעיר שלה.
חיים אישיים

בין השנים 1986 ל-1990 הייתה נשואה לשחקן טימותי האטון, ממנו יש לה בן משותף, ומ-1996 נשואה לשחקן ולבמאי ארליס הווארד, ממנו יש לה בן נוסף.
ב-2008 פרסמה וינגר את ספרה האוטוביוגרפי UNDISCOVERED. היא פעילה בעמותה הבינלאומית Sight Savers International, שמטרתה מניעת עיוורון ומאבק באפליית לקויי ראייה. בביקורה בישראל ב-2008, הביעה תמיכה בפרויקטים לגישור בין יהודים לערבים והתארחה בבתי הספר של עמותת "יד ביד".[דרוש מקור]
מכבי (ספורט)

| --- | --- |

 ענפי ספורט:  כדורגל, כדורסל, כדורעף, כדוריד, אגרוף, אקרובטיקה, אתלטיקה, בדמינטון, ג'ודו,הוקי קרח, היאבקות, הרמת משקולות, התעמלות, חתירה, טקוונדו, טניס, טניס שולחן, טריאטלון, טרמפולינה, כדורמים, כדורעף חופים, סייף, סמבו, קליעה למטרה, קריקט, שחיה, שחמט, שיט
 מיקום המטה:  רמת גן 
 תאריך ייסוד:  1921
 מספר חברות:  200
 maccabi.org
 
אחד מסמליה הראשונים של התנועה
פתיחת תחרות ההתעמלות - ברנו 1919. בתמונה יו"ר ארגון ההתעמלות של ברנו - ד"ר זוננפלד
אנשי אגודת הספורט מכבי בתלבושתם החגיגית בחזית גימנסיה הרצליה בתל אביב, בקבלת הפנים ללורד ארתור ג'יימס בלפור בביקורו בארץ ישראל במרץ 1925.
כרזת פרסום למרוץ הלפיד של תנועת מכבי הצעיר, 1949
תנועת מכבי העולמית, ובקיצור מכבי היא תנועה ציונית ספורטיבית שהוקמה לפי חזונו של מקס נורדאו, הוגה רעיון יהדות השרירים, בנאומו בקונגרס הציוני השני בבזל, 1898. שם התנועה לקוח מכינויו של יהודה המכבי.
מטרותיה ויעדיה של מכבי תנועה עולמית הן חיזוקו של העם היהודי כגוף לאומי, תוך הדגשת מרכזיותה של ישראל בחיי העם היהודי וחיזוק ההמשכיות היהודית של קהילות ישראל בעולם. כל זאת באמצעות פעילות קהילתית ענפה בתחומי החינוך, התרבות והספורט - "נפש בריאה בגוף בריא".
היסטוריה

המועדון הראשון של מכבי שהיה גם מועדון הספורט היהודי הראשון בעולם הוקם בקונסטנטינופול (איסטנבול), ב-7 בינואר 1895, שלוש שנים לפני נאומו של נורדאו. זה קרה כאשר קבוצה של צעירים יהודים ממוצא גרמני-אוסטרי, שרצתה להירשם למועדון ספורט סורבה בגלל יהדות חבריה. כתגובה הם הקימו את המועדון היהודי להתעמלות, קונסטנטינופול. 13 שנה אחרי הקמתו, ב-1908 שינה המועדון את שמו ל"מכבי קונסטנטינופול" וזכה להצלחה גדולה. בעקבותיו הוקמו מועדונים יהודים דומים בערים נוספות באירופה, מועדונים שנשאו שמות דוגמת "הכוח", "בר כוכבא", "הגיבור" וכדומה.
בסוף שנת 1912 התארגנו אגודות ההתעמלות בארץ ישראל תחת ארגון אחד, בשם "המכבי" ובפסח 1913 נערכה תחרות הספורט הבינלאומית הראשונה בארץ ישראל בהשתתפות מתעמלים יהודים מאוסטריה גרמניה ומטורקיה.
ביוני 1919 נערכו תחרויות ספורט מטעם מכבי בברנו, צ'כיה בהשתתפותם של 650 ספורטאים מ-27 מדינות.
התנועה העולמית קמה ב-1921 לאחר שהתקבלה על כך החלטה בקונגרס הציוני ה-12. בין מייסדי התנועה העולמית נמנה הד"ר אבא לפין מקובנה.
מאז 1932 התנועה עורכת מדי ארבע שנים את המכביה, בה ספורטאים יהודים מכל העולם באים לישראל ומתחרים בענפי ספורט שונים. בחסות התנועה קמו מוסדות ובהם 'המכבי הצעיר' וכן מכבי שירותי בריאות, מועדוני ספורט רבים ואחרים, אך חלקם הפך לעצמאי ואינו כפוף לתנועה.
מועדוני "מכבי" בישראל

"מכבי" ישראל מהווה מסגרת ארגונית, ספורטיבית, חברתית וחינוכית המאגדת אגודות מכל רחבי הארץ. בתור כך מהווה גוף מטה, שעיקר תפקידו לסייע בשירותים מרכזיים ושונים לכל אגודות מכבי ברחבי הארץ, החברות בתנועת מכבי ישראל. כיום חברות במכבי ישראל כ-200 אגודות ספורט ב-34 ענפי ספורט שונים ומגוונים.
תנועת מכבי ישראל אחראית על פיתוח וטיפוח אגודות ברחבי הארץ ומסייעת להן ארגונית, מקצועית ותקציבית.
הפעילות השוטפת במכבי ישראל מרוכזת ומבוצעת באמצעות הגופים המקצועיים: כדורגל, כדורסל, ספורט, ספורט עממי, ספורט נשים, כספים וחשבונות והמטה מטפל במינהל ומזכירות.
הפעילות הספורטיבית עניינה בעיקר בענפי הספורט האולימפיים, אולם תנועת מכבי ישראל רואה חשיבות רבה בפיתוח הספורט העממי ותרבות הפנאי.
במסגרת התנועה מאוגדים מתנדבים פעילים וספורטאים.
תנועת מכבי ישראל מהווה מסגרת ואכסניה לדיאלוג בין אגודות הספורט להן יש מכנה משותף בתחום הרעיוני, החברתי והמקצועי. תנועת מכבי ישראל מאפשרת גם לאגודות מרוחקות וחלשות זכות קיום על ידי עזרה בקיום פעילות ספורטיבית במסגרת אגודות הספורט, וכן מסייעת לקיום פעילות ספורטיבית בעיירות פיתוח.
תנועת מכבי ישראל משמשת מסגרת יעילה ותשתית חשובה בקליטת ספורטאים עולים חדשים, תמיכה באגודות הנמצאות במצוקה תקציבית וסיוע לאגודות מצטיינות ואלופות.
מכבי ישראל מעניקה שירותים מרכזיים ומייצגת את האגודות החברות כלפי הרשויות השונות בענייני מיסוי, בטוח לאומי, ביטוח כללי ובנושאים משפטיים.
מכבי צעיר היא התנועה החינוכית של תנועת המכבי ומשמשת מלבד זרוע חינוכית גם עתודת דור ההמשך למנהיגות במכבי ישראל. תנועת מכבי ישראל מסייעת תקציבית לתנועת הנוער "מכבי הצעיר" וכן למסדר המכבים. בין חברי מסדר המכבים, ניתן למצוא מכבים ותיקים שהיו פעילים בצעירותם במגרשי הספורט ובפעילות ציבורית וחינוכית של תנועת מכבי.
מועדוני "מכבי" בעולם

Asociacion Hebraica y Macabi del Uruguay, ארגון ספורט ומועדון כדורסל באורוגוואי.
IK Makkabi Stockholm, ארגון ספורט בסטוקהולם, שוודיה.
KSC Maccabi Antwerp, מועדון כדורגל בבלגיה.
Maccabi Bucureşti, מועדון כדורגל ברומניה.
Maccabi Italy, מועדון כדורגל באיטליה.
Makkabi München, ארגון ספורט בגרמניה.
Maccabi Paris, מועדון כדורגל בצרפת.
Sport Club Maccabi Bruxelles, מועדון כדורגל בבלגיה.
Sport Club Maccabi Wien, ארגון ספורט באוסטריה.
TuS Makkabi Berlin, מועדון כדורגל בגרמניה.
TuS Maccabi e.V. Düsseldorf, מועדון כדורגל בגרמניה.
Maccabi Bordeaux, מועדון כדורגל בצרפת.
Maccabi Brinkford Tbilisi מועדון כדורסל בגאורגיה.
מכבי מוסקבה, מועדון כדורגל רוסי חובבני ברוסיה.
מכבי קהיר, מועדון כדורסל בעבר במצרים.
הערות שוליים

↑  מכבי תנועה עולמית באתר של תנועת מכבי ישראל
↑  "המכבי", האחדות, 7 במרץ 1913
↑  החגיגה העממית החמישית, האחדות, 18 באפריל 1913
↑  החגיגה העממית החמישית, החרות, 20 באפריל 1913
↑   מכבי לפני המכבייה הראשונה 1913 Maccabi Games, סרטון  באתר יוטיוב (אורך: 05:25)
↑  JAN ŠTUMBAUER, The contribution to the history of the jewish sports in Czechoslovakia in the years 1918–1939 (באנגלית)
| --- | --- |
בקרת זהויות :  NLI: 987007298601305171  ISNI: 0000 0001 0775 7119  LCCN: n85114064  NKC: ko20211106211  VIAF: 155733005   WorldCat (עם VIAF): 155733005
הדרבי של ברצלונה

הדרבי של ברצלונה (בקטלאנית: Derbi Barceloní, בספרדית: Derbi barcelonés) הוא הכינוי שניתן למשחקים בין ברצלונה לבין אספניול, שתי הקבוצות הבכירות בעיר ברצלונה, בירת קטלוניה שבספרד. היריבות בין המועדונים מתפרסת על יותר ממאה שנים, מראשית המאה ה-20, והיא מתבססת על המפגשים הרבים בין הקבוצות במסגרות של הכדורגל בספרד - הליגה והגביע בעיקר, וכן במסגרות הכדורגל בקטלוניה כגון אליפות קטלוניה.
סטטיסטיקה > תוצאות מפגשים

נכון ל-20 בנובמבר 2021
| מסגרת | משחקים | ניצחונות לברצלונה | תיקו | ניצחונות לאספניול | שערים לברצלונה | שערים לאספניול |
| --- | --- | --- | --- | --- | --- | --- |
| ליגה | 173 | 101 | 38 | 35 | 333 | 178 |
| גביע | 38 | 21 | 6 | 11 | 71 | 48 |
| סופר קאפ | 2 | 2 | 0 | 0 | 4 | 0 |
| גביע ערי הירידים | 2 | 2 | 0 | 0 | 2 | 0 |
| סך הכול | 213 | 125 | 45 | 44 | 408 | 225 |
סטטיסטיקה > שיאים

אספניול היא הקבוצה שניצחה את יריבתה בהפרש הגבוה ביותר בתולדות הדרבי, כשניצחה 0–6 בעונת 1950/1951. ברצלונה ניצחה 0–5 ב-5 הזדמנויות שונות, והיא אחראית על ניצחון החוץ בהפרש הגבוה ביותר, כשניצחה 1–5 בעונת 2010/2011. מנגד, ניצחון החוץ הגבוה ביותר של אספניול הוא 1–4 בעונת 1953/1954. המפגש בו נכבש המספר הגבוה ביותר של שערים היה ב-23 במרץ 1930, אז ניצחה ברצלונה 4–5. שנה לאחר מכן הסתיים המשחק בתיקו 4-4: התיקו עם המספר הגבוה ביותר של שערים בהיסטוריית הדרבי. בין 1982/1983 ל-2007/2008, במשך 26 עונות רצופות, הצליחה ברצלונה להימנע מהפסד ליריבתה באצטדיונה הביתי.
ברמה האישית, השחקן עם מספר ההופעות הגבוה ביותר בהיסטוריית הדרבי הוא ליונל מסי, שהשתתף ב-34 משחקים במדי ברצלונה נגד אספניול. בצד השני, אנטוניו ארז'ילס הופיע ב-25 משחקים נגד ברצלונה, הכי הרבה מקרב שחקני אספניול. מלך השערים של הדרבי הוא ליונל מסי, שהבקיע 25 שערים, כולל רביעייה ב-2012. מלך השערים של אספניול בדרבי הוא רפאל מרניון עם 9 שערים.
הישגים ותארים

| מסגרת | ברצלונה | אספניול |
| --- | --- | --- |
| ליגה | 27 | 0 |
| גביע | 31 | 4 |
| גביע הליגה | 2 | 0 |
| הסופר קאפ הספרדי | 15 | 0 |
| ליגת האלופות | 5 | 0 |
| גביע מחזיקות הגביע | 4 | 0 |
הליגה האירופית/גביע אופ"א: 0
| גביע ערי הירידים | 3 | 0 |
| הסופר קאפ האירופי | 5 | 0 |
| אליפות העולם לקבוצות כדורגל | 3 | 0 |
מבחינת הישגים ותארים, ברצלונה נמצאת בעמדה גבוהה הרבה יותר מזו של אספניול. ברצלונה היא אחת מהקבוצות הבכירות בהיסטוריית הכדורגל האירופי. היא זכתה 5 פעמים בליגת האלופות, 25 פעמים באליפות ספרד ו-30 פעמים בגביע המלך הספרדי. מנגד, אספניול לא זכתה באף אליפות, אך לזכותה 4 זכיות בגביע הספרדי. הישג השיא של אספניול באירופה הוא הגעה לגמר גביע אופ"א. לאורך היסטוריה משותפת של כ-70 שנים בליגה הספרדית, אספניול סיימה את העונה מעל ברצלונה בטבלת הליגה רק 3 פעמים.
ראו גם

הקלאסיקו
הדרבי של מדריד
הערות שוליים

↑  המילה Deportiu היא הכלאה בין המילה הספרדית Deportivo והמילה הקטלאנית Esportiu. צעד זה נעשה על מנת לשמור על ראשי התיבות RCD בשם המועדון.
משחק הדרבי בקאמפ נואו ב-2006
המדבר מתעורר

| --- | --- |

כרזת הסרט
 בימוי:  ג'יימס אלגר
 הופק בידי:  וולט דיסני, בן שרפסטין
 תסריט:  ג'יימס אלגר, וינסטון היבלר
 עריכה:  נורמן ר. פאלמר 
 מדבבים:  וינסטון היבלר 
 מוזיקה:  פול סמית' 
 צילום:  נ. פול קנוורטי, רוברט ה. קרנדל 
 אנימטור:  ג'ושוע מידור, ג'ון הנצ', ארט ריילי
 מדינה:  ארצות הברית 
 חברת הפקה:  Walt Disney Pictures
 חברה מפיצה:  Buena Vista Distribution (ארצות הברית) איגל פילם דיסטריבוטרס (ישראל)
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 10 בנובמבר 1953 ישראל 22 בספטמבר 1956
 משך הקרנה:  כ-69 דקות
 שפת הסרט:  אנגלית 
 סוגה:  סרט טבע
 תקציב:  300,000 דולר
 הכנסות:  2.6 מיליון דולר
 פרסים:  ראו כאן
 סרטים בסדרה:  True-Life Adventures
 אתר רשמי
 דף הסרט ב־IMDb
 
המדבר מתעורר (באנגלית: The Living Desert) הוא סרט טבע קולנועי אמריקאי משנת 1953 בהפקת Walt Disney Pictures, אשר מציג את חיי היומיום של חיות המדבר של דרום-מערב ארצות הברית. את הסרט ביים ג'יימס אלגר, שגם כתב אותו יחד עם וינסטון היבלר שהוא גם הקריין. הסרט, שהוא הראשון באורך מלא בסדרת הסרטים "True-Life Adventures", זכה לביקורות חיוביות ולהצלחה מסחרית, והכניס כ-2.6 מיליון דולר מתקציב של 300,000 דולר. הסרט גם זכה בפרסים רבים, ביניהם פרס אוסקר לסרט התיעודי הטוב ביותר, ונבחר לשימור בארכיון הסרטים הלאומי של ארצות הברית על ידי ספריית הקונגרס.
רקע

הישרדות באזורים מדבריים דורשת מידה גבוהה של הסתגלות של בעלי חיים וצמחים. במהלך היום החום בלתי נסבל בעוד בלילה הכל קפוא. לאחר מספר שבועות של בצורת ואחר כך גשמים, שפע המים מציע כמה שעות של הפוגה מחיי המדבר הקשים. הקריין וינסטון היבלר מסביר את המקורות והמאפיינים של המדבר, ואז מתעד את החי והומח בעונה הגשומה.
הפקה

חברת ההפקות  Walt Disney Productions הפיצה בשנת 1948 את סדרת הסרטים האמריקאית "True-Life Adventures", אשר התמקדה בסרטי טבע. שבעת הסרטים הראשונים בסדרה היו סרטים קצרים שזכו להצלחה רבה, ובעקבות זאת הוחלט להתחיל להפיץ סרטים באורך מלא, כאשר הסרט הראשון הוא סרט זה.
הסרט נוצר בהשראת קטעים באורך 10 דקות שצולמו על ידי נ. פול קנוורטי, אשר עקבו אחר קרב בין טרנטולה לנץ הטרנטולה. הצילומים סיקרנו את וולט דיסני שהחליט להפיק סרט על חיות מדבריות יחד עם בן שרפסטין. חברת ההפקה של הסרט היא Walt Disney Pictures מימנה את הפקתו בתקציב של 300,000 דולר. וינסטון היבלר קריין את הסרט, לאחר שקריין את כל סרטי הסדרה, כאשר הוא נכתב גם על ידיו יחד עם ג'יימס אלגר שביים אותו. את המוזיקה הלחין פול סמית'. אורך הסרט הוא 69 דקות.
הסרט צולם על ידי קנוורטי יחד עם רוברט ה. קרנדל בעיר טוסון שבמדינת אריזונה שבדרום-מערב ארצות הברית. את העריכה ביצע נורמן ר. פאלמר. בתחילת הסרט מופיעים קטעי הנפשה של האנימטורים ג'ושוע מידור, ג'ון הנצ' וארט ריילי. בעלי חיים רבים שהופיעו בסרט נתרמו לאחר הפקתו למוזיאון מדבר אריזונה-סונורה.
הפצה

חברת וולט דיסני הפיצה את כל סרטיה בארצות הברית דרך RKO מאז יולי 1937. חברת ההפצה לא התלהבה מסרטי הטבע של חברת ההפקה, ולכן הוחלט לבטל את החוזה איתה. עקב אירועים אילו, הוחלט להקים את חברת ההפצה Buena Vista Distribution, אשר משמשת כחברת בת לחברת ההפקה ואחראית על הפצת תכניה.
הסרט הוקרן לראשונה בארצות הברית בבתי הקולנוע ב-10 בנובמבר 1953, כאשר לפני הקרנתו הוקרן הסרט הקצר המונפש "בן ואני". לאחר מכן הסרט הופץ ברחבי העולם והוקרן בגרמניה המערבית, צרפת, שוודיה, איטליה ופינלנד. הסרט הוקרן גם ביפן, שם זכה לפופולריות רבה והיה הסרט הזר הרווחי ביותר עם רווח של למעלה מ-800,000 דולר, לאחר שעבר בהכנסתיו ביפן את הסרט "חלף עם הרוח". לאחר הקרנתו בבתי הקולנוע, הסרט הופץ לצפייה ביתית על גבי VHS ו-DVD. בהמשך הסרט היה זמין גם בנטפליקס ובדיסני+, שם נקרא בעברית המדבר החי.
הפצה > הפצה בישראל

ב-9 ביולי 1956 המועצה לביקורת סרטים ומחזות קיבלה בקשה מחברת ההפצה איגל פילם דיסטריבוטרס להקרין את הסרט בישראל. בנוסף היא ביקשה להקרין את הסרט הקצר "בן ואני" לפניו, כמו בהקרנה בארץ המקור. הקרנת הבכורה הייתה ב-22 בספטמבר 1956 בקולנוע אדיסון שבירושלים, לאחר שהקרנת טרום-בכורה הייתה ב-17 בספטמבר לעיתונאים ואנשי ציבור. יום לאחר הקרנת הטרום-בכורה דווח בעיתון "חרות" שמשרד האוצר מסרב לשחרר ממיסים את הסרט "שמוצג לשם הפצת הידיעות על הטבע". נציגי החברה להגנת הטבע פנו למועצה והוחלט להוריד את המיסים למי שטרם הגיע לגיל 18.
קבלה

הסרט זכה לביקורות חיוביות ולהצלחה מסחרית, והכניס כ-2.6 מיליון דולר מתקציב של 300,000 דולר. באתר "Rotten Tomatoes" הסרט מחזיק בדירוג של 75% מביקורות הקהל. בעיתון "הניו יורק טיימס" נכתב על הסרט ביקורת מאת בוזלי קראות'ר, אשר כתב "אנשיו הרציניים של מר דיסני עשו עבודה יוצאת דופן באיסוף קטעים יוצאי דופן והעורכים שלו אספו אותם היטב למען התרגשות וריתק, יותר מאשר לחינוך".
בביקורת שכתב עמוס בן-ורד בעיתון "הארץ" נכתב שהסרט מציג את מעגל הטבע ושהוא לא כולל טכניקות חדשות של צילום. זאב רב-נוף כתב על הסרט בעיתון "דבר", שם שיבח את הצילום ושיתף שהוא "חוויה מיוחדת במינה". בביקורת על הסרט "במבי" שהופק על ידי אותה חברת הפקה, עשה רב-נוף השוואה בין שני הסרטים, בה כתב שמגמת סרט זה הייתה "סימפוניה של צבעים ומוזיקה מחיי הטבע", לעומת הסרט השני שהוא שיעור על המעגל המסתורי של החיים.
בסרט הישראלי "גבעת חלפון אינה עונה" משנת 1976 בכיכובם של הגשש החיוור מושר השיר "תן לשים ת'ראש על דיונה", שנכתב על ידי אסי דיין והולחן על ידי נפתלי אלטר. במהלך השיר מוזכר הסרט בחלק הבא:
"קח ת'זמן וטייק איט איזי
שום דבר פה לא בוער
רק בסרט של וולט דיסני
המדבר שם מתעורר"
קבלה > פרסים ותארים

בטקס פרסי האוסקר ה-26 שהתקיים בשנת 1954, זכה הסרט בפרס אוסקר לסרט התיעודי הטוב ביותר.  באותו טקס, חברת ההפקה זכתה בפרס אוסקר לסרט המונפש הקצר הטוב ביותר עבור הסרט "Toot, Whistle, Plunk and Boom", בפרס אוסקר לסרט התיעודי הקצר הטוב ביותר עבור הסרט "The Alaskan Eskimo" ובפרס אוסקר לסרט הקצר הטוב ביותר עבור הסרט "Bear Country".
בנוסף לפרס האוסקר שהסרט קיבל, הוא זכה בפרס גלובוס הזהב ובפרסים בפסטיבל הקולנוע בקאן ובפסטיבל הסרטים הבין-לאומי בברלין. בשנת 2000 נבחר הסרט לשימור בארכיון הסרטים הלאומי של ארצות הברית על ידי ספריית הקונגרס, בטענה שהוא "משמעותי מבחינה תרבותית, היסטורית או אסתטית".
מדיה נוספת

בשנת 1954 יצא לאור ספר שעוקב אחר המתרחש בסרט, כאשר הוא יצא בתרגום עברי בנובמבר 1956 בהוצאה לאור של יהושע צ'צ'יק ובתרגומו של רפאל אלגד.
בשנת 1974 קטעים מהסרט נערכו לשלושה סרטים חינוכיים קצרים, אשר נקראים "Animals at Home in the Desert",‏ "Predators of the Desert" ו-"?What Is a Desert".
בשנת 1975 יצא הסרט "The Best of Walt Disney's True-Life Adventures" שכולל קטעים מסדרת הסרטים, בין היתר מסרט זה.
הערות שוליים

1 2  בוזלי קראות'ר, TWO PICTURES HAVE PREMIERES; ' The Living Desert,' a Disney Feature-Length Documentary, Is Presented at the Sutton Paul Muni Returns in 'Stranger on the Prowl,' Italian-Made Offering at the World, באתר הניו יורק טיימס, 10 בנובמבר 1953
1 2 3 4  בוב תומאס, Walt Disney : an American original, עמודים 248–249
↑  נ. פול קנוורטי, The Living Desert
↑  ז'והנה אוובאנק, Tales from the Morgue: Desert Museum's first year a success, באתר Arizona Daily Star‏, 4 בספטמבר 2010
↑  Desert Living' Tops 'Gone With Wind' Gross ($800,000) in Japan', בעיתון וראייטי, 20 ביולי 1955
↑  The Living Desert - (1953) - Netflix, באתר flixlist.co
↑  המדבר מתעורר, באתר What's On Disney Plus
1 2  המדבר מתעורר, באתר ארכיון המדינה
↑  בן ואני, באתר ארכיון המדינה
↑  המדבר מתעורר, דבר, 19 בספטמבר 1956
↑  הכרטיסים להצגת "המדבר מתעורר" לא שוחררו ממיסים, חרות, 18 בספטמבר 1956
↑  המדבר מתעורר, באתר Rotten Tomatoes
↑  עמוס בן-ורד, האפוס של חיות המדבר, בעיתון הארץ, 21 ספטמבר 1956⁩
↑  זאב רב-נוף, נשמת הטבע, בעיתון דבר, 16 אוקטובר 1956⁩⁩
↑  זאב רב-נוף, נסיך היער, בעיתון דבר, 26 אוגוסט 1958⁩
↑  הגשש החיוור - תן לשים ת'ראש על דיונה, באתר יוטיוב
↑  1953 Academy Awards Winners and History, באתר Filmsite
↑  המדבר מתעורר, באתר איגוד העיתונאים הזרים בהוליווד
↑  המדבר מתעורר, באתר פסטיבל הקולנוע בקאן
↑  פסטיבל הסרטים הבין-לאומי בברלין - תוכנית 1954, באתר פסטיבל הסרטים הבין-לאומי בברלין
↑  קרייג ד'אוג', Librarian of Congress Names 25 More Films to National Film Registry, באתר ספריית הקונגרס, 27 בדצמבר 2000
↑  המדבר מתעורר מאת ולט דיסני, בעיתון למרחב, 11 בנובמבר 1956
↑  המדבר מתעורר, באתר הספרייה הלאומית
↑  Disney Shorts: 1970ies, באתר Disneyfilmguide.page.tl
| --- | --- |
בקרת זהויות :  GND: 4562228-0  VIAF: 192606135   WorldCat (עם VIAF): 192606135
מאדאם X (סרט, 2021)

| --- | --- |

 מבוסס על:  Madame X מאת מדונה
 בימוי:  ריקרדו גומס SKNX
 הופק בידי:  מדונה גיא עוזרי ארתור פוגל
 תסריט:  מדונה
 עריכה:  נונו שיקו סשה קאסיוחה
 שחקנים ראשיים:  מדונה
 חברת הפקה:  אולפני MTV אנטרטיינמנט
 חברה מפיצה:  פרמאונט+ MTV
 הקרנת בכורה:  23 בספטמבר 2021
 משך הקרנה:  117 דקות
 שפת הסרט:  אנגלית
 סוגה:  הופעה • תיעודי
 דף הסרט ב־IMDb
"מאדאם X" (באנגלית: Madame X) הוא סרט הופעה תיעודי משנת 2021 בכיכובה של הזמרת-יוצרת האמריקאית מדונה, העוקב אחר סיבוב ההופעות האחד-עשר שלה, "Madame X Tour". הסרט, שנכתב והופק על ידי מדונה בעצמה, צולם בינואר 2020 כאשר ערכה את ההופעות שלה בליסבון, פורטוגל בקוליסאו דוס רקריוס. את הסרט ביימו ריקרדו גומס ו-SKNX (סשה קאסיוהא ונונו שיקו). הבכורה הרשמית של הסרט נערכה ב-23 בספטמבר 2021 במועדון פרדייז על גבי מלון טיימס סקוור אדישן בניו יורק.
הסרט פורסם ב-8 באוקטובר 2021 בפרמאונט+, וב-MTV באזורים שבהם פרמאונט+ אינו זמין. אלבום הופעה נלווה יצא לאור באותו יום של הסרט.
הפקה

מדונה הוציאה את אלבום האולפן הארבעה-עשר שלה, Madame X, בשנת 2019, בעת שהתגוררה בליסבון, פורטוגל. היא קיבלה השראה לכתוב את האלבום לאחר שהוזמנה לעיתים קרובות ל"מפגשים בסלון" עם מוזיקאים מקומיים שמנגנים מוזיקת פאדו, מורנה וסמבה. היא גם הביאה את המוזיקאים האלה לבמה של "Madame X Tour"; סיבוב הופעות שכולו אירע בתיאטראות כדי לקדם את האלבום. סיבוב ההופעות נערך בעשר ערים ברחבי אמריקה הצפונית ואירופה, בין 17 בספטמבר 2019 ל-8 במרץ 2020, והכניס כ-51.4 מיליון דולרים במכירות כרטיסים.
ב-12 בינואר 2020, חברת שירותי ההפקה מליסבון, קריפטון אינטרנשיונל, פרסמה דרך חשבון האינסטגרם הרשמי שלה תמונה של "כרטיס גישה לכל הבמות" לערב ההופעה בליסבון שהתרחשה באותו היום, ואחריה הקטעים שצולמו והקלטת ההופעה ההיא. במהלך פברואר 2021, לאחר חודשים של פרסומי תהליך העריכה מביתה, מדונה צילמה מחדש אלמנטים ספציפיים של ההופעה עבור הסרט. ב-14 באפריל 2021, היא פרסמה בחשבון הפייסבוק הרשמי שלה שנערכה הקרנה פרטית של "מאדאם X" בתיאטרון של 500 מושבים.
הוצאה

הסרט הוקרן בשלושה אירועי הקרנה בלעדיים, ב-8 באוקטובר בלה גרנד רקס בפריז, ב-9 באוקטובר בנייט-אוול דרייב אין במיאמי וב-10 באוקטובר בתיאטרון הסיני TCL בלוס אנג'לס. ב-8 באוקטובר, מדונה הופיעה ב-The Tonight Show בכיכובו של ג'ימי פאלון כדי לקדם את סרט ההופעה Madame X ומאוחר יותר, קיימה הופעה בהפתעה בהארלם במסגרתה ביצעה את "Dark Ballet", "Crazy", "Sodade" ו-"La Isla Bonita" במסגרת The Red Rooster. בהמשך לכך, התהלכה ברחובות וביצעה את "Like a Prayer" מול הכנסייה האפיסקופלית של סנט אנדרו.
ביקורת

מאדאם X זכה לביקורות חיוביות בדרך כלל מהמבקרים. במאגר הביקורות של רוטן טומייטוז, הוא קיבל דירוג של 67%, על סמך 6 ביקורות. ב-Metacritic, המקצה דירוג ממוצע משוקלל, הסרט קיבל ציון ממוצע של 62 מתוך 100, על סמך 4 מבקרים, מה שמצביע על "ביקורות חיוביות בדרך כלל". מיק לסאל מסן פרנסיסקו כרוניקל שיבח את הסרט על יכולתה של מדונה לדמיין את עצמה מחדש ולהעלות רעיונות חדשים, ותיאר אותו כ"איפשהו בין הצלחה לניצחון". ג'ון דפור מהוליווד ריפורטר שיבח את המגוון החזותי שלו, אך מתח ביקורת על רשימת השירים שבוצעו במסגרתו. בביקורת שלילית, אוון גליברמן מווראייטי מתח ביקורת על הטון הרציני של הסרט ועל השימוש בשירים מ-Madame X.
ביקורת > פרסים ומועמדויות

ב-26 ביולי 2022, מדונה קיבלה מועמדות בקטגוריית "הקליפ הארוך הטוב ביותר" במהלך טקס פרסי הווידאו קליפים של MTV לשנת 2022.
| שנה | ארגון | פרס | תוצאה | מקור |
| --- | --- | --- | --- | --- |
| 2022 | פרסי הווידאו קליפים של MTV | הקליפ הארוך הטוב ביותר | מועמדות |  |
מאדאם אקסטרא Q&A

ב-22 באוקטובר 2021, מדונה העלתה טיזר לחשבון האינסטגרם שלה מהתכנסות שאלות ותשובות שאירע במהלך הקרנת הבכורה של "מאדאם X". ההקלטה של התכנסות השאלות והתשובות נוהלה על ידי SKNX (סשה קאסיוהא ונונו שיקו) והייתה זמינה לצפייה בפרמאונט+ ב-18 בנובמבר 2021. ההתכנסות הונחתה באמצעות המנצחים של תוכנית הטלוויזיה "המרוץ לדראג של רו פול": סימון ואקווריה. ב-28 באוקטובר 2021, מדונה המשיכה לפרסם רשימה של אמנים שהגישו לה שאלות ביניהם, ליל ויין, בילי אייליש, דוג'ה קאט, איימי שומר, קייטי פרי, קים קרדשיאן, סנופ דוג, FKA טוויגס, ג'רמי סקוט, ליל נאז X, אריאנה גרנדה וג'ימי פאלון.
מור (זמרת)

| --- | --- |

מור רביעי, דצמבר 2020
 לידה:  26 בינואר 2001 (בת 24) אשקלון, ישראל 
 שם במה:  מור
 מוקד פעילות:  ישראל 
 תקופת הפעילות:  מ-2019
 זרם:  מוזיקה מזרחית
 שפה מועדפת:  עברית 
 
עדן חסון שר עם מור בהופעה בבריכת הסולטן (2022)
מור רביעי (נולדה ב-26 בינואר 2001), הידועה בשם הבמה מור, היא זמרת-יוצרת ישראלית בתחום המוזיקה המזרחית.
ביוגרפיה

רביעי נולדה וגדלה באשקלון. כנערה למדה באולפנת צביה באשקלון. לאחר סיום לימודיה שירתה כשנתיים בשירות לאומי בגן חינוך מיוחד. בנעוריה, החלה כתחביב לשיר ולהעלות סרטונים שלה שרה בחדר השינה בחשבון האינסטגרם שלה. היא קיבלה הצעות להגיע לאודישן לתוכנית הכוכב הבא אך לטענתה מאחר שהייתה עדיין תלמידת אולפנה היא החליטה לכבד את הכללים של האולפנה ולא להגיש מועמדות לתוכנית מציאות.